Matriek is beslis nie vir sissies nie. Daarom het jy passie nodig om jouself te dryf deur aande tot 1 uur te leer, dan weer half 4 op te staan om vir die laerskole wafels te bak en daarna aan ‘n atletiekbyeenkoms deel te neem. Op dae soos hierdie voel dit of jy tot die uiterste beproef word, maar eintlik is dit oomblikke soos dié wat jou karakter vorm en waarna jy terugkyk en die lekker onthou. Dit is oomblikke soos hierdie wat jou leer om vas te byt en te volhard in jou plig.